Циклондар һәм антициклондар тип ғәҙәттә, бер нисә километрҙан ҙурыраҡ арауыҡта барлыҡҡа килгән түбән йәки юғары атмосфера баҫымы булған өлкәләр атала. Ер өҫтөнөң күп өлөшөндә барлыҡҡа киләләр һәм типик циркуляция структураһы менән ҡылыҡһырланалар. Төньяҡ ярымшарҙа Кориолис көстәре йоғонтоһо арҡаһында циклон тирәләй һауа хәрәкәте сәғәт уғына ҡаршы яҡҡа борола, ә антициклон тирәләй — сәғәт уғы яғына. Көньяҡ ярымшарҙа хәрәкәт йүнәлеше кире яҡҡа үҙгәрә. Ер өҫлөгөндә ҡаршылыҡ булғанда һауа хәрәкәтенең үҙәккә йәки үҙәктән хәрәкәт компоненты барлыҡҡа килә, һөҙөмтәлә һауа спираль буйынса түбән йәки юғары баҫымлы урынға табан хәрәкәт итә.